



Unul dintre preoții Bisericii Ortodoxe ”Sfânta Treime” din cartierul Dealul Florilor, municipiul Dej, județul Cluj, este confirmat pozitiv la noul Coronavirus. Acesta a fost transportat în cursul serii de ieri, 5 aprilie la Spitalul de Boli Infecțioase din Cluj-Napoca, scrie someșeanul.ro.

Informația a fost confirmată de către protopopul Municipiului Dej, Ioan Buftea, care va transmite de altfel și un comunicat de presă privind această situație.

În acest caz se va face o anchetă epidemiologică pentru a se vedea cu cine a intrat în contact preotul.

Părintele Ioan Câmpean are 65 de ani și ar avea o formă ușoară de infectare.